 Ebe ọkụ ka na-agbaKirie ihe onyoonyo ebe ndị mmadụ ji mmiri pure water na-ebuso ọkụ a agha:Tanka bu mmanụ ụgbọala awụfuola ma nwuru ọkụ nke bidoro gbawa kamgbe elekere iri na abụo nke oke ụtutụ taa nỌnisha.Ndị uweojii kwuru na ha amabeghi mmadụ ole ọkụ a rere, mana ha ebusoola ọkụ a ọgụ niji menyụọ ya mana ọ ka pere mpe fọrọ.Ọkụ a bidoro na Upper Iweka were ruo Ọchanja nke di nỌnịcha.Ọ pụtara na ndị na-anya tanka mmanụ karịrị gọọmentị?Ị hụla ihe gọọmentị Lagos chọrọ ka tanka na gwongworo na-emezi ugbua?Ọkụ a gbara rutere ahia Ọchanja na Relief nke dị na Ọnịcha.Ihe ndị Uweojii kwuruNdị uweojii ekwuola na ọkụ a ataala isi nne na nwa ya obere.Ha sị na o bidoro nihe dịka otu nkeji tupu elekere otu akụọ 12:59 nke ehihie ka Tanka a dara were kwafuo mmanu ụgbo ala nime ọwa mmiri.Ihe onyeisiala Buhari kwuru:Onyeisiala Buhari gbarụrụ ihu nọnwa otu nwaanyị na nwa ya nọkụ ọgbụgba a.Nokwu ya O metụrụ m nobi mgbe m hụrụ ahụ nwaanyị na nwa dịka ọkụ repịara ha nihe mberede a.Ọ gakwara nihu kele ndị ọzọ nke nwe ụlọọahịa, ụlọ obibi, ụgbọala ọkụ a metụtara.Onyeisiala Buhari nyere iwu ka minista maka ime njem nakwa ụlọọrụ na-ahụ maka ime njem nudo ka ha gbaa mbọ lebanya nokwu banyere nchekwa njem okporoụzọ.Ihe Gọvano Willie Obiano gwara ndị Anambra1 Obi dị ya nwute maka ihe mere ọkachasi nne na nwa ọkụ a gburu.2 ndi ọru ha bu imenyụ okui bụ  Anambra state Fire service biara nọge, mana ndị iwe na ewe ekweghi ka ụfodu nime ha gafee.3 O kwuru ka ndị niile ọkụ a gbara ihe kụ bia na ụlo gọọmenti nụbochị  Mọnde nke iri abụo na otu ọnwa Ọktoba.4 A ga-ehibe nzụko ga-achopụta ihe kpatara oku a nezie5 Gọvanọ Obiano si na ezinulo ya niile na ekpere ndi nwụru ekpere ma kwuo kwa na ha ga-enyere ezinụlo ha aka were lie ha.Nigwe soshial medịa, ndị mmadụ na-ekwu na ma ụlọahịa ndị mmadụ ma ụgbo ma ụlọ na-erefu nọkụ a dịka Josahyah siri gosi:Mana mgbe Maxie_IsAwesome denyere nozi ya, ọ kpọkụrụ ndị mmadụ ka ha na-ekpere ndị dị nso ka ha gbata ọsọ enyemaka:Nonny_marshal dere na ọkụ a ferela nỌchanja na Fegge: 